Αγάπη μου.
Όχι. Μη με πλησιάζεις.
Σ' το ζητάω ευγενικά. Έλα μαζί μου. Μην αντιστέκεσαι.
Φύγε, Ρακές. Άφησέ με. Άσε με.
ΝΕΑ ΟΡΛΕΑΝΗ, ΗΠΑ
ΜΑΜΑ
Εμπρός;
ΔΕΛΧΙ, ΙΝΔΙΑ
Ναι; Κοιμάσαι;
Είναι 7:00 το πρωί, μαμά.
Καλά. Θα σε πάρω αργότερα.
Όχι, δεν πειράζει. Τι έγινε;
Πήρε η θεία Σόμπα.
Ο Αμπισέκ αρραβωνιάστηκε.
Άκουσες τι είπα;
Ναι.
Ο μικρός σου ξάδερφος αρραβωνιάστηκε.
Μόνο εσύ έμεινες.
Τι κρίμα!
Δεν έπρεπε να φύγω απ' την Αμερική.
Έπρεπε να γυρίσω στην Ινδία αφότου σου έβρισκα σύζυγο.
Τι;
Παράτα με, μαμά. Μια χαρά είμαι.
Δεν μ' έχουν ματιάσει. Σ' το λέω.
Πώς το λες αυτό;
Σύντομα θα γίνεις 29.
Ναι, τελευταία χρονιά των είκοσι.
Ξέρεις τι λέει το ζώδιό σου.
Αν δεν παντρευτείς ως τα 29, δεν θα παντρευτείς ποτέ.
Δεν θα παντρευτώ ποτέ.
Μεγάλη τραγωδία.
Πες στην Πάλαβι τη γνώμη σου.
Η αστρολογία είναι αντιεπιστημονική βλακεία.
Σ' αγαπώ.
Θα με πεθάνετε κι οι δύο.
Ένας καλός γάμος δεν συμβαίνει τυχαία.
Πρέπει να το δεις σοβαρά, εντάξει, Παλού;
Αν δεν προσέξεις,
μπορεί να γίνει κακό.
Μαμά, γιατί υποθέτεις πάντα το χειρότερο;
Μαμά; Μ' ακούς;
Όχι.
Μητέρα σου δεν είμαι; Χρέος μου είναι.
Φοράς το βραχιόλι σου;
Ναι, το φοράω.
Ωραία. Θα σε φυλάει απ' το κακό μάτι, αγάπη μου.
Ωραία. Τέλεια.
Να ξανακοιμηθώ τώρα;
Ναι.
Συγγνώμη. Ξεκουράσου.
Έγινε. Τα λέμε σύντομα.
Γεια.
Προστάτεψε το παιδί μου απ' το ΚΑΚΟ ΜΑΤΙ για να παντρευτεί
ΤΟ ΚΑΚΟ ΜΑΤΙ
Το ΚΑΚΟ ΜΑΤΙ μπορεί να προκαλέσει κακό,
αλλά η αγάπη ξεπερνάει κάθε εμπόδιο
Αν σου τύχει το ΚΑΚΟ ΜΑΤΙ, αγνόησέ το υπ' ΕΥΘΥΝΗ σου
Ας την προστατέψει το φυλαχτό απ' τους κινδύνους που ΚΑΡΑΔΟΚΟΥΝ
Δεν το πιστεύω ότι θα γίνεις μαμά.
Ήδη νιώθω μαμά.
Το έχω ερωτευτεί το καλικαντζαράκι.
Είναι η ζωή μου.
Θες βοήθεια, Μαλίκ;
Όχι, εντάξει.
Ωραία. Γιατί δεν ξέρω να φτιάχνω τσάι.
ΜΑΜΑ
Λες και μ' άκουσε να αρθρώνω πού υστερώ ως Ινδή.
Θες να σε μάθω να φτιάχνεις τσάι;
-Γεια σου, μαμά. -Γεια, αγάπη μου. Τι μουσική είναι αυτή;
Δεν την ξέρεις.
Μ' αρέσει.
Δες με ποια είμαι.
Γεια σου, Κέλι. Στις ομορφιές σου είσαι.
Ευχαριστώ, κυρία Κάτρι.
Ο Μαλίκ;
Στην κουζίνα, φτιάχνει τσάι.
Γεια σας, κυρία Κάτρι.
Ο γλυκός μου. Η Πάλαβι δεν ξέρει να φτιάχνει τσάι.
Τι νέα, μαμά;
Λοιπόν, Παλού. Ήθελα να...
Όχι. Δεν θα γνωρίσω άλλο αγόρι.
Δεν πήρα γι' αυτό.
Ναι, καλά.
Μιας και μιλάμε, όμως...
Δες, αγάπη μου. Δεν είναι όμορφος;
ΡΑΤΖΙΒ ΝΤ.
Ναι, πολύ επαγγελματίας.
Αρέσει και στην Κέλι.
Μένει στο Χιούστον. Θα πάει στη Νέα Ορλεάνη το διήμερο,
είπε να συναντηθείτε.
-Το κανόνισες ήδη; -Πρέπει να βιαστούμε.
Δεν μένει καν εδώ.
Δεν έχει Ινδούς στη Νέα Ορλεάνη.
Τι να κάνω;
Μαμά, τα είπαμε αυτά.
Δεν θέλω άλλα ραντεβού στα τυφλά.
Δεν είπα να τον παντρευτείς, πήγαινε για έναν καφέ.
-Τι λέμε; -Προσπαθώ να μιλήσω στην κόρη σου.
Τι λέει;
Ψάχνει άντρα στην Πάλαβι που να φτιάχνει τσάι.
Δεν πετυχαίνουν ποτέ αυτά.
Κι αν τώρα πετύχει κι εσύ αρνείσαι πριν καν προσπαθήσεις;
Πώς είναι το τσάι; Καίει πολύ;
Καλά.
Και τι δεν κάνω για σένα.
Τι είπε η μαμά σου γι' αυτόν;
Τα γνωστά. Μηχανικός, κάνει πεζοπορία τα Σαββατοκύριακα, του αρέσει η μουσική.
Του αρέσει η μουσική;
Μάλιστα.
-Είναι μέσα; Πόσο χάλια είναι; -Εντάξει.
Να πάρει.
Τέλεια.
Είναι σέξι.
Τι;
Δεν είναι αυτός.
Αυτός θα 'ναι.
Θα μπορούσε.
Να σου πω. Απλώς κάν' το.
Αθώο λάθος.
Όλοι οι μελαψοί μοιάζουν, έτσι;
Έλα τώρα.
ΣΟΝΙΑ Ενημέρωση;
Ακόμα με κοιτάζει! Ο τύπος απ' το Χιούστον κόλλησε σε κίνηση
Διάλεξε τον Ομορφούλη!
Πες του ότι θες αυτό...
Γεια.
Γνωριζόμαστε;
Συνηθισμένη ατάκα;
Συγγνώμη.
Περιμένεις ραντεβού στα τυφλά, έτσι;
Τι;
Κοιτάς ώρα έξω απ' το παράθυρο, κάποιον περιμένεις.
Αν ήταν κανονικό ραντεβού, ίσως να 'χες φύγει ήδη.
Εικάζω ότι πρέπει να δώσεις αναφορά στους γονείς σου,
γι' αυτό μένεις. Σωστά;
Τα ραντεβού στα τυφλά είναι ό,τι χειρότερο, έτσι;
Ναι.
-Τέλος πάντων, δεν ήθελα να... -Όχι.
-Συγγνώμη. -Ναι.
Ναι. Να 'σαι καλά.
Βασικά...
Δεν έχει έρθει ακόμα.
Όχι, δεν έχει έρθει.
Με λένε Σαντίπ.
Πάλαβι.
Ωραίο όνομα.
Ευχαριστώ.
Συγγνώμη. Μήπως περίμενε εδώ μια Ινδή;
Ναι. Έφυγε πριν από λίγο.
Είχε αργήσει πάνω από μια ώρα, μαμά. Ασφαλώς κι έφυγα.
Έτσι απλά; Τώρα πού είσαι;
Με τη Σόνια.
Τη Σόνια τη βλέπεις όποτε θες.
Πώς το κάνεις αυτό, Παλού; Είναι καλό παιδί, από καλή οικογένεια.
Δεν ήθελα καν να τον συναντήσω εξαρχής.
Δεν έχει σημασία.
Πώς δεν έχει σημασία;
Γιατί το κάνουμε για την ευτυχία σου, για το μέλλον σου.
Όταν ο διοικητής σου σου λέει "Πέσε κάτω", το κάνεις.
Δεν είμαστε στον στρατό. Δεν είσαι διοικητής.
Δεν είμαι υποχρεωμένη να σε υπακούω.
Σου ζητάω να με εμπιστευτείς.
Δεν μπορείς...
Γιατί να μη γνωρίσω κάποιον μόνη; Μαμά;
Μ' ακούς;
-Μ' ακούς; -Ναι.
Φυσικά και μπορείς να γνωρίσεις κάποιον μόνη σου.
Απλώς δεν θέλω να ερωτευτείς τον λάθος άντρα.
Θες να σε εμπιστευτώ, αλλά εσύ δεν με εμπιστεύεσαι. Έτσι;
-Πάλαβι... -Τα λέμε αργότερα, εντάξει;
Είσαι καλά;
Ναι.
Η μαμά μου είναι λίγο δεσποτική.
Συγγνώμη.
Είναι από έναν γάμο πριν από λίγα χρόνια στο Έντισον,
πριν γυρίσουν οι γονείς μου στο Δελχί.
Προσέφεραν στον μπαμπά δουλειά στο πανεπιστήμιο,
κι ήταν λογικό να γυρίσουν στην πατρίδα.
Πρέπει να 'ναι δύσκολο που 'ναι τόσο μακριά.
Ούτε εγώ βλέπω συχνά τους γονείς μου.
Άκου, ωραία περάσαμε, αλλά πρέπει να...
Έχεις κι άλλο ραντεβού στα τυφλά;
Ναι. Ποιος ξέρει; Μπορεί να με περιμένει ακόμα στην καφετέρια.
Μπορώ να σε ξαναδώ;
Ίσως.
Πάμε.
Πήγαινε εσύ.
Πάει ένας μήνας που έχεις ημικρανία.
Άσε με να μείνω και να σε βοηθήσω, σε παρακαλώ.
Όχι, όταν είμαι μόνη, περνάει.
Είσαι σίγουρη;
Δεν πειράζει. Πήγαινε. Μια χαρά θα 'μαι.
Έχω αρχίσει να ανησυχώ.
Τι θα πω σε όλους;
Θα φέρω γλυκά.
ΝΑ ΖΗΣΕΤΕ ΑΜΠΙΣΕΚ + ΒΑΡΣΑ
Το πιστεύεις;
Γνωρίστηκαν πριν έναν μήνα στο Skype, κι ο γάμος αποφασίστηκε επιτόπου.
Δεν καταλαβαίνω. Οι νέοι είναι πολύ μοντέρνοι.
-Όχι. -Γυναίκα, σπάω τη δίαιτα σήμερα.
Πού είναι η Ούσα; Όλη μέρα την ψάχνω.
Ένιωσε μια αδιαθεσία πριν φύγουμε,
οπότε θα έρθει άλλη φορά για επίσκεψη.
-Ακόμα το κακό μάτι σκέφτεται; -Ναι.
Η Πάλαβι δεν είναι ματιασμένη.
Θα την πας σε γιατρό;
Στον δικό μου να την πας. Δίνει συνταγή για όλα.
Θα της περάσει.
Είπα να μη φας,
-και γέμισες το πιάτο. -Από αύριο δίαιτα.
-Άσε με. -Κάνεις το αντίθετο απ' ό,τι λέω;
-Από αύριο δίαιτα. Έλα. -Σήμερα; Νομίζω...
Ναι;
Γεια σου, μαμά.
Είσαι καλά;
Ναι. Ναι, φυσικά.
Κάτσε, σε ξύπνησα;
Όχι. Ξαπλωμένη ήμουν.
Απόψε δεν είναι ο αρραβώνας του Αμπισέκ;
Τόσο νευριασμένη είσαι, που δεν πήγες στον αρραβώνα;
Τέλος πάντων...
Γνώρισα κάποιον.
Γνώρισες κάποιον;
Τι σημαίνει αυτό; Έχεις αγόρι;
Βασικά, βγαίνουμε εδώ και τρεις ή τέσσερις βδομάδες.
Σ' αρέσει;
Δεν θα σου έλεγα γι' αυτόν αν δεν μου άρεσε.
Πώς τον λένε;
Μην ενθουσιάζεσαι.
Τον λένε Σαντίπ Πατέλ.
Τι, Ινδός; Απ' το Γκουτζαράτ;
-Αυτοί οι Πατέλ είναι πάμπλουτοι. -Σε παρακαλώ, μη λες τέτοια.
Πόσο είναι; Τι δουλειά κάνει;
Είναι στην ηλικία μου.
Δουλεύει στα τεχνολογικά.
Είναι πολύ επιτυχημένος.
Παλού, αυτά είναι πολύ καλά νέα.
-Αλήθεια; -Ναι.
Προσευχόμουν να βρεις έναν καλό άντρα.
Είναι καλός, έτσι;
Ναι, αμέ.
"Αμέ"; Πρέπει να 'σαι θετική, να ξέρεις τι άνθρωπος είναι.
Στείλε μου τα στοιχεία των γονιών του.
Έλεος, μαμά. Ηρέμησε.
Είναι τέλειος. Μου φέρεται μια χαρά.
Όλοι καλοί είναι στην αρχή.
Μαμά... Είναι μια χαρά.
Είμαστε μια χαρά.
Γιατί δεν με εμπιστεύεσαι;
Συγγνώμη, Παλού. Εντάξει;
Στείλε μου μια φωτογραφία του, εντάξει;
-Εντάξει, δες τα μηνύματα. -Ναι.
-Σ' αγαπώ. -Σ' αγαπώ.
Νιώθεις καλύτερα;
Η Παλού έχει αγόρι.
Αυτό ήταν;
Τώρα δεν θα ανησυχείς γι' αυτήν. Έφερα λαντούς.
Πόσους;
Μάλιστα.
-Οκτώ. -Οκτώ.
Αξιοπρεπές.
Θέλω να με σέβονται.
Κι εσύ; Πες μου.
Θεέ μου.
Έλα.
Εγώ σου είπα.
Δύο;
Σοβαρά;
Είμαι των μακροχρόνιων σχέσεων.
Τι;
Να, το θέμα είναι ότι σε...
Σε έψαξα.
Το κάνεις συχνά αυτό;
Γκουγκλάρεις ανθρώπους;
Αυτούς με τους οποίους κοιμάμαι; Ναι.
Είμαι γυναίκα στον 21ο αιώνα.
Απλώς λέω
ότι φαίνεται πως παρτάρεις με παρέες στη Νέα Υόρκη.
Κι αυτό είναι έγκλημα;
Δεν σε κατηγορώ για κάτι.
-Όχι. Ναι. -Να, απλώς...
Μια απ' αυτές ήταν Μις Ινδία;
Πρώτη αναπληρωματική.
-Ήθελε να παντρευτούμε. -Μάλιστα.
Αυτό είναι τρελό.
Παραλίγο να αρραβωνιαστείς την παραλίγο Μις Ινδία.
Τι έγινε;
Είναι περίπλοκο.
Δηλαδή;
Δεν ήταν μια ωραία σχέση.
Σε απάτησε.
Όχι, απλώς δεν πήγε καλά.
Σε ήθελε μόνο για τα λεφτά σου...
Όχι, υπήρχαν προβλήματα.
Σαν τι; Τι σημαίνει αυτό;
Αποπειράθηκε να αυτοκτονήσει όταν τη χώρισα.
Να πάρει.
-Συγγνώμη. Δεν ήθελα να... -Δεν πειράζει.
Δεν ήταν αυτή που νόμιζα.
Είναι δύσκολο να γνωρίσεις πραγματικά κάποιον, έτσι;
Αν θες να μάθεις κάτι για μένα, ρώτα με.
Θα σου τα πω όλα.
Μ' αρέσεις.
Δεν θα σου πω ποτέ ψέματα ή μαλακίες, σ' το ορκίζομαι.
Υπόσχεσαι να κάνεις το ίδιο;
Ναι.
Είναι πλούσιος, όμορφος και καλός με τα μωρά;
Γι' αυτό σε χάσαμε έναν μήνα τώρα.
Η μαμά σου χάρηκε;
Έτσι νόμιζα στην αρχή.
Αλλά μου κάνει κάτι περίεργες ερωτήσεις, ανησυχεί.
Πολύ καλός για να 'ναι αληθινός.
Θα τον πάρω εγώ, αν δεν τον θες.
Τι γλυκό! Ναι, θα το 'χω κατά νου, ευχαριστώ.
Χαιρόμαστε για σένα.
Νόμιζα ότι δεν πιστεύεις στον έρωτα, και να σε τώρα.
Δεν ξέρω αν είναι έρωτας.
Έλα τώρα. Είσαι ερωτοχτυπημένη.
Γεια σας.
-Περάσαμε τέλεια. -Ευχαριστούμε που ήρθατε.
-Γεια. -Γεια. Τα λέμε.
Τα λέμε.
Καλή επέτειο ενός μήνα.
-Ναι. -Ναι.
-Να το γιορτάσουμε. -Ναι.
Σου πήρα κάτι.
Όχι, δεν εννοούσα ότι...
Είναι ζαφείρια.
Τα είδα και σε σκέφτηκα.
Είναι υπερβολικό.
Έλα τώρα, δεν είναι τίποτα. Δοκίμασέ τα.
Όχι, δεν μπορώ. Δεν γίνεται.
Είναι πάρα πολύ όμορφα. Απλώς δεν μπορώ να τα δεχτώ.
Σ' ευχαριστώ.
Εντάξει.
Ήθελα απλώς να κάνω κάτι όμορφο.
Ναι, το έκανες.
Ήρθες μαζί μου στο πάρτι.
Γνώρισες τις φίλες μου.
Αυτό είναι σημαντικό για μένα.
Πρόκειται για την πρώην σου;
Στεναχωριόταν αν δεν της έδειχνα εκτίμηση.
Καμιά φορά αναρωτιέμαι αν γι' αυτό...
Όχι.
Όχι, εγώ δεν είμαι έτσι.
Τα σκουλαρίκια είναι πανέμορφα.
Αλλά, να...
Κράτα τα για τον αρραβώνα μας.
-Πλάκα κάνω. -Εντάξει.
Ναι. Θα τα κρατήσω.
-Ναι. Εντάξει. -Ναι. Εντάξει.
Τι γίνεται εδώ;
Τι; Κόψτε τα καρότα σε κυβάκια; Πώς το κάνω αυτό;
Ούσα;
Αυτό... Αυτό το πράγμα...
Το...
Ούσα!
Ούσα, έχω ένα πρόβλημα με το...
Συγγνώμη, έχω θέμα με το νταλ.
Έρχεσαι να δεις;
Δεν θες να φας απόψε;
Τέλος! Παραγγέλνω πίτσα!
Ναι, Παλού;
Ο Σαντίπ θέλει να μιλήσετε με τους γονείς του.
Τι είπες;
Ο Σαντίπ θέλει εσύ κι ο μπαμπάς να μιλήσετε με τους γονείς του.
Από τώρα;
Ήθελε να μου δώσει κοσμήματα. Το πιστεύεις;
Κοσμήματα;
Ήταν πολύ γλυκό, αλλά φυσικά τα έδωσα πίσω.
Είσαι καλά; Ακούγεσαι περίεργα.
Ναι. Ναι, φυσικά.
Θέλει να προχωρήσετε τόσο γρήγορα;
Είναι πιο Ινδός απ' ό,τι νόμιζα.
Σαν να μου τον βρήκες εσύ.
Πολύ καλά όλα αυτά.
Αγάπη μου, να σου πω, μη συγκατοικήσετε πριν απ' τον γάμο, ναι;
Μαμά, έλα τώρα.
Μόνο αυτό σου ζητάω.
Είμαι της παλιάς σχολής. Σε παρακαλώ.
Θα το σκεφτώ. Πρέπει να ετοιμαστώ για το μάθημα.
Σ' ευχαριστώ.
Σ' αγαπώ πάρα πολύ.
Κι εγώ σ' αγαπώ.
Περνάει όλο της τον χρόνο μαζί του.
Της πήρε κοσμήματα.
Είναι υπερβολικά, πολύ γρήγορα.
Μόνο εσύ είσαι υπερβολική.
Τι;
Τώρα που δεν έχεις λόγο ανησυχίας,
πρέπει να βρεις κάτι καινούριο για να ανησυχείς.
Δίκιο δεν έχω;
Τι ώρα είναι;
Είναι μία.
Πέσε για ύπνο.
Ξέρεις ότι δεν έχεις ζεστό νερό;
Ναι, έρχεται και σταματάει.
-Τι; -Δεν είναι τίποτα σημαντικό.
Κάνω ντους στο γυμναστήριο αν χρειαστεί.
Έτοιμο το φαγητό.
Κάτσε.
Ζητώ συγγνώμη προκαταβολικά.
Φάε ό,τι δεν έχει καεί.
Ή μπορούμε να βγούμε έξω για φαγητό.
Αφότου έψηνα όλη μέρα σαν σκλάβα για τον άντρα μου;
Όχι. Θα το δοκιμάσεις.
Δοκίμασε.
"Όταν ο διοικητής λέει 'Πέσε κάτω',
-"πέφτεις κάτω". -"Πέφτεις κάτω".
Στάσου, το ξέρεις κι εσύ;
Είναι απ' την ιστορία του Ινδού διοικητή του στρατού, σωστά;
Ο παππούς μου είναι.
Αλήθεια;
Ο μπαμπάς της μαμάς.
Το έλεγε στη μαμά μου, για να την κάνει να τον υπακούσει.
Λέγεται ότι έσωσε πολλούς τότε.
Απίστευτο. Δεν μου το 'χει ξαναπεί κανείς.
Έλα να μείνουμε μαζί.
Τι;
Σου αξίζει κάτι καλύτερο απ' αυτό.
Δεν μπορώ. Δεν...
Δεν μπορώ.
Οι γονείς μου.
Καλά, τότε... Άσε με να σε βοηθήσω να βρεις διαμέρισμα.
Σαντίπ, όχι. Δεν θα με βοηθήσεις να βρω διαμέρισμα.
Πάλαβι, εγώ... Μην ανησυχείς για τα λεφτά.
Αν σου έβρισκα ένα διαμέρισμα, πόσο θα άλλαζε η ζωή σου;
Όχι ψέματα. Το υποσχέθηκες.
Θα έγραφα.
Άσε με να σε βοηθήσω.
Σε παρακαλώ.
Έχω δουλειά και...
Και τι έγινε; Παραιτήσου.
Μπορεί να περιμένει.
Όχι. Αυτά τα λένε οι φίλες σου.
Έχω τα χρήματα.
ΧΡΟΝΙΑ ΠΟΛΛΑ, ΟΥΣΑ
Να 'μαστε.
Ορίστε.
Τέλεια.
Και...
Ναι!
Κάνε μια ευχή.
Η μεγαλύτερη ευχή σου έχει ήδη πραγματοποιηθεί, έτσι, Ούσα;
Η Πάλαβι βρήκε αγόρι.
Ούσα. Γιατί δεν μας το είπες;
-Κάηκες; Είσαι καλά; -Όχι.
-Βάλ' το σε κρύο νερό. Άσ' το σε εμένα. -Ναι.
-Είσαι καλά; -Ναι.
Θα πάω μέσα.
Ας μείνουμε λίγο ακόμα έξω. Είναι τόσο όμορφη βραδιά.
Απόλαυσε τη βραδιά. Εγώ πρέπει να φύγω.
Ούσα, προσπάθησε. Σε παρακαλώ.
Δεν μπορώ να την πείσω να μείνει έξω.
Θα της μιλήσουμε εμείς.
Έλα.
Λοιπόν, ποιος θέλει τούρτα; Ελάτε.
-Μεγάλο κομμάτι. -Σήμερα σπάω τη δίαιτα.
Αρνείσαι πάρα πολλά πράγματα τελευταία.
Ούτε που σε έχουμε δει τους τελευταίους δύο μήνες.
Ούσα, είσαι σίγουρη ότι οι γονείς του είναι οι Νίντι και Ρατζντίπ Πατέλ;
Έτσι είπε η Πάλαβι.
Ε: "Η ΜΕΓΑΛΥΤΕΡΗ ΕΜΠΝΕΥΣΗ ΣΟΥ;"
Αυτοί οι Πατέλ; Καλή μου, αυτοί έχουν τα μισά μοτέλ στην Αμερική.
Είναι ζάμπλουτοι.
Κι ο γιος τους θέλει την Πάλαβι;
Πρέπει να τον παντρευτεί γρήγορα, πριν στείλουν ντετέκτιβ να την ψάξει.
-Φοβερή ιδέα. -Μη λες χαζομάρες.
Όχι. Δεν λέω χαζομάρες.
Ναι;
Δεν λέω χαζομάρες, εντάξει;
Κάνουν θραύση οι οικογένειες απ' το νότιο Δελχί.
Χρόνια πολλά, μαμά.
Γεια σου, Παλού.
Πώς είναι το πάρτι;
Ωραίο, αλλά θα 'θελα να ήσουν κι εσύ εδώ.
Κι εγώ.
Έχω συναρπαστικά νέα.
Μετακόμισα.
Τι;
Σ' ένα πολύ καλύτερο διαμέρισμα.
Μα έλεγες ότι δεν είχες λεφτά.
Ο Σαντίπ βοηθάει με το ενοίκιο.
Βασικά, και με τη μετακόμιση.
-Προσέλαβε εταιρεία μετακομίσεων. -Πάλαβι...
Ξέρω. Τα 1.000 δολάρια τον μήνα δεν είναι τίποτα γι' αυτόν.
Χίλια δολάρια;
Με στηρίζει.
-Αυτό δεν θες για μένα; -Αγάπη μου, μου δίνεις
την ημερομηνία, την ώρα και τον τόπο γέννησής του;
-Όχι. -Τι; Γιατί;
Δεν θα δεις αν ταιριάζουμε αστρολογικά. Ξέρεις ότι δεν τα πιστεύω αυτά.
Δεν χρειάζεται. Τα πιστεύω εγώ για σένα.
Θα καταλάβει γιατί ρωτάω. Ντρέπομαι.
Δεν δείχνει κατανόηση; Φαίνεται ότι δείχνει πολλή κατανόηση.
Είναι μόνο για μένα.
Δεν θα σου πω τι έμαθα. Σε παρακαλώ.
Καλά. Θα σ' τα στείλω.
Ούσα, αγάπη μου; Όλα καλά;
Μαμά; Μ' ακούς;
Η μαμά σου είναι;
-Ναι. -Μπορώ να...
Μαμά, ο Σαντίπ θέλει να...
Πρέπει να κλείσω.
Ναι; Μαμά;
Ούσα, όλα καλά;
Καλά είμαι. Έρχομαι.
ΠΑΛΑΒΙ
Σε ευχαριστώ που ήρθες τόσο γρήγορα, Γκουρούτζι.
Για εσάς, κυρία μου, εννοείται.
Πόσα αγόρια έχουμε δει ως τώρα για την Πάλαβι; Εκατό; Διακόσια;
Όχι και τόσα.
Αλλά αυτός εδώ, κυρία...
ΣΑΝΤΙΠ
-Αυτός είναι... Χαίρομαι που με πήρατε. -Θεέ μου.
Το ήξερα...
Δεν έχω ξαναδεί τόσο τέλεια συμβατότητα
-μεταξύ δύο ψυχών. -Τι;
Είναι το απόλυτο ταίρι για την Πάλαβι.
Υπέροχο.
Πες μου... Πες μου για το αγόρι, για τον Σαντίπ.
Πες μου τι λέει ο χάρτης του.
Όλα φαίνονται μια χαρά.
Γεννήθηκε στον αστερισμό Μπαράνι.
Πολύ ευνοϊκό.
Στον αστερισμό Μπαράνι;
Είναι ισχυρός άντρας.
Ναι, πολύ ισχυρός, πολύ πλούσιος.
Εγώ θα έκανα τον γάμο το συντομότερο.
Πες μου για τον χαρακτήρα του.
Τον χαρακτήρα;
Γι' αυτό, πρέπει να δούμε το γιόγκα του.
Τον οίκο.
Αυτός ο νεαρός γεννήθηκε στον οίκο Γκάτζα Κεσάρι.
Αλλά μην ανησυχείτε, έχει πολύ ισχυρό χαρακτήρα.
Πολύ ισχυρό.
Παίρνει ό,τι επιθυμεί.
Κυρία;
-Κυρία μου, είστε καλά; -Είναι ασφαλής; Η Πάλαβι;
Ασφαλής;
Λοιπόν, της στέλνω συνεχώς τα κολιέ, τα βραχιόλια.
Κι όλο ξεχνάει να τα βάλει. Δεν προστατεύει τον εαυτό της.
Το Κακό Μάτι.
Ναι, θα έπρεπε να σας ακούει, κυρία.
Το ωροσκόπιο λέει ότι όλα είναι καλά.
Αλλά, αν θέλετε, κάνουμε άλλη μία πούτζα, για να καθησυχαστείτε.
Μόνο 5.000 ρουπίες.
Μέρος της διαδικασίας συγγραφής;
Ναι. Κι αν είναι;
ΟΥΣΑ ΕΚΑΝΕ LIKE ΣΤΗ ΦΩΤΟΓΡΑΦΙΑ
Ναι;
Γιατί είσαι στο διαδίκτυο, μαμά;
Δεν είναι τρεις το πρωί στο Δελχί;
Θα πάω για ύπνο σε λίγο.
Είσαι στη δουλειά;
Όχι, στο σπίτι είμαι.
Γράφω το μυθιστόρημά μου.
Χαίρομαι πολύ που γράφεις πάλι, Πάλαβι.
Ναι.
Καιρός είναι να αξιοποιήσω το πτυχίο γράφοντας,
αντί να νταντεύω φοιτητές.
Δεν θα πας στη δουλειά σήμερα; Αργότερα;
Βασικά, παραιτήθηκα, μαμά.
Τι;
Ναι, μου απορροφούσε όλο τον χρόνο και την ενέργεια,
και τώρα έχω χρόνο να γράψω.
Τίνος ιδέα ήταν; Του Σαντίπ;
Μαμά, μακάρι να χαιρόσουν για μένα.
Πώς θα ζήσεις;
Αυτό είναι το θέμα. Δεν χρειάζεται να ανησυχώ πια γι' αυτό.
Δεν παντρεύτηκες ακόμα. Αυτό είναι ανευθυνότητα.
Θα είχε διαφορά αν με συντηρούσατε εσύ κι ο μπαμπάς ενώ έγραφα;
Ακόμα κι αν μπορούσαμε, θα θέλαμε να δουλεύεις.
Δεν μπορείς να παρατάς έτσι την ανεξαρτησία σου.
Πάλαβι;
Τώρα σε νοιάζει η ανεξαρτησία μου;
Τι; Εγώ...
Γιατί τόσον καιρό δεν σε ένοιαζε που ήμουν ανεξάρτητη.
Τι είναι αυτά που λες; Λέω μόνο ότι πάει πολύ γρήγορα όλο αυτό.
Πολύ γρήγορα;
Γιατί πιστεύεις ότι γίνεται τόσο γρήγορα;
Πώς νομίζεις ότι ήταν η σχέση μας; Εσένα κι εμένα;
-Πάλαβι... -Στάσου, μαμά.
Όλον αυτόν τον καιρό, όλα αυτά τα χρόνια,
ακόμα κι όταν φρόντιζα τον εαυτό μου και πλήρωνα τα έξοδά μου,
μ' έκανες να νιώθω σαν να μην ήμουν καλή κόρη. Απλώς επειδή ήμουν εργένισσα.
Και τώρα που είμαι με κάποιον που βλέπω επιτέλους σοβαρά,
πάλι δεν είσαι ικανοποιημένη.
Πάλι δεν τα κάνω σωστά.
Ξέρεις πόσο αποτυχημένη με κάνεις να νιώθω καθημερινά;
Τον αγαπάς;
Όλα καλά;
Αυτό λέω μόνο.
Αν δεν τον αγαπάς...
Τώρα σε νοιάζει η αγάπη, μαμά;
-Είσαι μεγάλη υποκρίτρια. -Μη με πληγώνεις.
Όχι, δεν ξέρω γιατί με ένοιαζε η γνώμη σου τόσα χρόνια.
-Με τρελαίνει. -Έλα εδώ.
Αγνόησέ το.
Της τηλεφωνείς αύριο.
Όχι μόνο αυτό, πέρασε τα παιδικά του χρόνια σε οικοτροφείο.
Όταν ήταν 13, τον έστειλαν οι γονείς του, γιατί υπήρχε μια σφραγισμένη απόφαση,
στην οποία δεν έχουμε πρόσβαση, αλλά προφανώς συνέβη κάτι φρικτό.
Όταν μεγάλωσε, παράτησε το πανεπιστήμιο.
Και το πιο σημαντικό, οι πρώην του δεν θέλουν να μιλήσουν γι' αυτόν.
Κάτι δεν πάει καλά.
Πώς τα έμαθες όλα αυτά;
Προσέλαβα ιδιωτικό ντετέκτιβ.
-Τι; -Ναι, τον βρήκα στο διαδίκτυο.
Πόσο στοίχισε;
Προσπαθώ να προστατέψω την κόρη μας. Έχει σημασία πόσο στοίχισε;
Αυτό που έκανες είναι απαράδεκτο.
Παραβίασες την ιδιωτικότητά του.
Αν κάποιος ερευνούσε εμάς;
Έκανε ερωτήσεις για τις ζωές μας;
Για τότε που πήγαμε στην Αμερική, όταν γεννήθηκε η Πάλαβι;
Θεέ μου. Αν το μάθαιναν οι γονείς του...
Οι γονείς του ξέρουν καλά ποιος είναι.
Και ποιος είναι;
Δεν άκουσες λέξη απ' όσα είπα;
Σκέψου το.
Ποιον άλλον ξέρεις που πήγε σε οικοτροφείο;
Ποιος άλλος είχε τόσο πλούτο, τόση εξουσία,
ποιος κατέστρεψε τις κοπέλες του και δεν μιλάνε καν γι' αυτόν;
Σου θυμίζει κάποιον;
Όλες αυτές είναι επιφανειακές ομοιότητες.
Δεν σημαίνει ότι ο Σαντίπ είναι σαν εκείνον.
Του έχω μιλήσει στο τηλέφωνο.
-Είναι καλό παιδί. -Το ξέρω.
Όλοι έλεγαν ότι είναι καλός.
Οι φίλες μου έλεγαν "Πολύ καλός".
Οι γονείς μου, "Πολύ καλός".
Ούσα, άκου, σε παρακαλώ.
Αυτό που συνέβη σ' εσένα δεν θα συμβεί στην κόρη μας.
Δεν θα αφήσει κανέναν να την εκμεταλλευτεί.
Δεν είναι έτσι.
Την έμαθες να μην είναι έτσι.
Έχεις δίκιο.
Δεν είναι σαν εμένα.
Σταμάτα, λοιπόν.
Σε παρακαλώ, σταμάτα.
-Πρέπει να την προειδοποιήσω. -Ούσα, μην τολμήσεις.
Σε ακούει. Η γνώμη σου είναι σημαντική για εκείνη.
-Δεν τη νοιάζει τι πιστεύω. -Δεν τη νοιάζει;
Ναι, γι' αυτό σου μιλάει κάθε μέρα, έτσι;
Επειδή δεν τη νοιάζει;
Ακούς τι λες;
Είναι ματιασμένη.
Εκείνος ο άντρας στη γέφυρα τη μάτιασε όταν την είχα μέσα μου,
κι υποφέρει λόγω αυτού. Πρέπει να τη σώσω.
Αυτά είναι τρέλες.
Μπορούμε να πάμε σ' έναν γιατρό, σε παρακαλώ;
Είναι παρανοϊκό όλο αυτό, Ούσα.
Είσαι φαντασιόπληκτη.
Μπαμπά, τι έγινε;
Γεια σου, Παλού.
Μήπως σε ξύπνησα, αγάπη μου;
Όχι.
Όχι, ξύπνια είμαι. Κανένα πρόβλημα.
Τι έγινε;
Σε παίρνω για τη μαμά σου.
Ξέρω τι θα πεις, αλλά, ειλικρινά, εκείνη το ξεκίνησε.
Όχι. Δεν είναι καλά, Παλού.
Δεν είναι καλά;
Έχει ημικρανίες.
Πολύ δυνατές. Είναι πολύ αγχωμένη, κατάλαβες;
Δεν βγαίνει απ' το σπίτι.
Δεν...
Οπότε, αν σου πει τίποτα, Παλού, απλώς να το θυμάσαι.
Μην το πάρεις κατάκαρδα, εντάξει;
Απλώς περνάει μια φάση, κατάλαβες;
Μπαμπά;
Τι συμβαίνει; Με ανησυχείς.
Εντάξει. Παλού...
Προτού παντρευτούμε με τη μαμά σου, λίγα χρόνια πριν,
είχε μια σχέση
με ένα αγόρι που είχε γνωρίσει στο πανεπιστήμιο και...
Και;
Ήταν μια πολύ...
άσχημη σχέση, αγάπη μου.
Πόσο άσχημη;
Ήταν... Ήταν επικίνδυνος.
Δεν του άρεσε η απόρριψη, κατάλαβες;
Οπότε, η μητέρα σου έπρεπε να το σκάσει, κατά κάποιον τρόπο.
Να πάρει.
Να πάρει, μπαμπά. Γιατί δεν μου το είπες ποτέ;
Γιατί να σου τα πω όλα αυτά;
Είναι απλώς ένα αγόρι που... Ξέρεις, απλώς...
Δεν είναι τίποτα σημαντικό. Σου το λέω τώρα, απλώς για να καταλάβεις.
Τι να καταλάβω;
Τι; Γύρισε και άρχισε πάλι να την ενοχλεί;
Όχι, αγάπη μου. Έχει πεθάνει.
Πέθανε λίγο αφότου παντρευτήκαμε με τη μαμά, προτού γεννηθείς εσύ.
Μπαμπά, τι της έκανε;
Όχι... Δεν ξέρω όλες τις λεπτομέρειες, αγάπη μου, αλλά...
Αλλά, ουσιαστικά, δεν συνήλθε ποτέ έκτοτε.
Ψυχικά.
Συναισθηματικά.
Θεέ μου.
Λυπάμαι πολύ.
Καημένη, μαμά. Δικαιολογημένα, λοιπόν.
Ναι, οπότε...
Θεέ μου, τώρα φαίνονται όλα πιο λογικά.
Αλλά, μπαμπά...
Γιατί ανησυχεί για τον Σαντίπ;
Πιστεύει ότι όλοι οι άντρες είναι έτσι;
Θες καφέ;
Ο Σαντίπ είναι;
Ναι, ήρθε να με δει, μόλις τώρα.
Ήρθε να σε δει;
Έτυχε να περάσει;
Για χαζό με περνάς; Είσαι νέα κι Αμερικανίδα.
Δεν μεγαλώσαμε καλόγρια.
Εντάξει, σταμάτα να... Δεν σταματάμε να το συζητάμε;
Στάσου, μπορώ... Μπορώ να του μιλήσω;
Αμέ.
Ναι. Μισό λεπτό.
Ο μπαμπάς μου.
Θα μας φτιάξω εγώ καφέ.
Γεια σας.
Γεια σου, αγόρι μου. Τι κάνεις;
Μια χαρά.
Βασικά, χαίρομαι που πήρατε.
Συμφωνούν και οι γονείς μου.
Θα της κάνω πρόταση γάμου.
Υπέροχα. Χαίρομαι πολύ για τους δυο σας.
Σας ευχαριστώ.
Βασικά, η Ούσα ήθελε πολύ να σου μιλήσει.
-Είναι κατάλληλη στιγμή τώρα; -Φυσικά.
Είναι ο Σαντίπ στο τηλέφωνο.
Όχι, σε ζήτησε. Ζήτησε να σου μιλήσει.
Είμαι με πετσέτα.
Ούσα, θα μας παρεξηγήσει αν δεν του μιλήσεις.
Δεν σε βλέπει. Πάρε το τηλέφωνο, αγάπη μου.
Ναι; Σαντίπ;
Σαντίπ; Μ' ακούς;
Ναι. Γεια σας.
Τι κάνετε;
Καλά είμαι. Εσύ;
Μια χαρά.
Χαίρομαι που ακούω τη φωνή σας.
Όλο για εσάς μιλάει η Πάλαβι.
Ναι.
Και για σένα μιλάει, προφανώς.
Είμαι λίγο απασχολημένη τώρα, οπότε...
Ναι, φυσικά.
Θα σας αφήσω.
Χάρηκα που επικοινωνήσαμε.
Νιώθω λες κι ήταν γραφτό, έτσι;
Ποιο πράγμα;
Η σχέση μας.
Εμένα και της Πάλαβι, φυσικά.
Ίσως είμαι της παλαιάς σχολής, αλλά πιστεύω στη μοίρα.
Νομίζω ότι αυτό είναι κοινό μας, έτσι;
Ναι.
Θέλω να σ' ευχαριστήσω για το διαμέρισμα της Πάλαβι.
Η συγγραφή ήταν πάντα το όνειρό της,
κι είναι πολύ γενναιόδωρο εκ μέρους σου.
Μην το σκέφτεστε.
Ό,τι κάνω είναι μόνο για το καλό της.
Μ' ακούτε;
Εντάξει, γεια σου, Σαντίπ.
Πρέπει να κλείσω. Γεια.
Τι; Τι...
Τι κάνεις;
Ούσα;
Ούσα, τι... Τι συμβαίνει, αγάπη μου;
Ούσα;
ΠΑΛΑΒΙ
Ούσα;
Τι είναι αυτό; Ούσα;
Ούσα, εδώ είσαι, αγάπη μου;
Ούσα!
ΚΡΙΣΝΑΝ
Έλα, Κρίσναν. Τι συμβαίνει;
Ράντικα, συγγνώμη που σε ξύπνησα.
Μήπως σε πήρε η Ούσα;
Δεν είναι εδώ κι έχει αφήσει το κινητό της.
Έχει δύο μήνες να βγει απ' το σπίτι. Γιατί να φύγει τώρα;
Πού θα πήγαινε;
Ούσα; Τι συμβαίνει;
Ήθελα να του κάνω μερικές ερωτήσεις.
Ποιανού;
Είναι νεκρός.
Έχει πεθάνει εδώ και 30 χρόνια.
Δεν είμαι σίγουρη.
Εκείνη η μεγάλη έρευνα, η κηδεία που ήταν σε όλες τις εφημερίδες...
Δεν έγιναν όλα αυτά;
Όχι, πιστεύω ότι πέθανε.
Αλλά δεν νομίζω ότι έφυγε ποτέ.
Μάλιστα. Να σου πω... Πάμε στο σπίτι. Εντάξει; Έλα.
Είχες δίκιο.
Για ποιο πράγμα;
Για την Πάλαβι. Δεν είναι σαν εμένα.
Είναι τόσο έξυπνη!
Είναι τόσο ανεξάρτητη.
Γιατί επαναλαμβάνεται αυτό το μοτίβο;
Υπάρχει μόνο μία απάντηση.
Γύρισε πίσω ως Σαντίπ.
-Είναι ο Σαντίπ. Ο Σαντίπ είναι εκείνος. -Τι είναι αυτά που λες;
Ο Σαντίπ μού είπε στο τηλέφωνο
πως ό,τι κάνει είναι για το καλό της Πάλαβι.
Αυτό μου έλεγε κάθε φορά.
-"Είναι για το καλό σου". -Αυτό δεν σημαίνει κάτι.
Χθες βράδυ είδα τα γενέθλιά του στους αστρολογικούς χάρτες.
Ήταν εκεί.
Ο Σαντίπ γεννήθηκε εννιά μήνες μετά την Πάλαβι.
Εννιά μήνες αφότου εκείνος ο άντρας έπεσε απ' τη γέφυρα.
Έλα εδώ.
Μη φοβάσαι.
Θα ζητήσουμε βοήθεια, αγάπη μου.
Πάμε στο σπίτι τώρα, εντάξει;
Έλα.
Με θεωρείς τρελή.
Όχι, νομίζω ότι φταίω εγώ.
Γιατί φταις εσύ;
Δεν έπρεπε να γυρίσουμε στο Δελχί.
Δεν αξίζει όλο αυτό.
-Φεύγουμε κι αύριο αν χρειαστεί. -Ναι.
Όχι, το εννοώ.
Να φύγουμε απ' αυτήν τη πόλη, απ' όλες αυτές τις κακές αναμνήσεις.
Δεν σου κάνει καλό.
Δεν είναι κακές αναμνήσεις, κάρμα είναι.
Δεν ξεφεύγουμε απ' το κάρμα.
Και στην άκρη της Γης να πάμε, θα μας ακολουθήσει.
Για να τελειώσει αυτό που ξεκίνησε.
Έλα.
Γεια σου, μαμά.
Γεια.
Κοιμάσαι;
Όχι, ξύπνια είμαι.
Είμαι στου Σαντίπ.
Συγγνώμη που έχουμε να μιλήσουμε μέρες.
Δεν πειράζει.
Πώς είσαι;
Καλά είμαι.
Εσύ πώς είσαι;
Είσαι σίγουρη;
Ξέρεις ότι μπορείς να μου πεις τα πάντα.
Ναι.
Ξέρεις ότι το ίδιο ισχύει και για σένα, έτσι;
Τι;
Ο μπαμπάς μού είπε για το αγόρι που είχες προτού παντρευτείτε.
Τι σου είπε ο μπαμπάς;
Ήσουν σε κακοποιητική σχέση, έτσι, μαμά;
Σου έκανε κακό το αγόρι σου;
Ναι.
Μαμά.
Δεν ξέρεις πόσο με στενοχωρεί αυτό.
Δεν σ' το είχαμε πει, για να μη σε επιβαρύνουμε.
Να με επιβαρύνετε; Δεν είναι βάρος.
Θέλω να ξέρω τα πάντα για σένα.
Με ξέρεις.
Παλού, δεν άλλαξε κάτι, εντάξει;
Αυτό τα αλλάζει όλα.
Τι; Πώς;
Η...
Η εμμονή σου να βρω τον τέλειο σύζυγο,
για να μην περάσω όσα πέρασες.
Ναι. Φυσικά.
Είναι ξεκάθαρο.
Βρήκα μόνη μου τον Σαντίπ, χωρίς τη βοήθειά σου.
Είσαι τρομοκρατημένη, αλλά... χωρίς λόγο.
Ο Σαντίπ μού φέρεται πάρα πολύ καλά.
Ωραία. Ναι.
"Ό,τι κάνει είναι για το καλό σου", έτσι είπε.
Γιατί δεν χαίρεσαι για μένα;
Σε παρακαλώ. Δεν θέλω να σε χάσω.
-Να με χάσεις; -Ναι.
Αν δεν εγκρίνω τον Σαντίπ, θα διαλέξεις εκείνον αντί για μένα;
Μαμά...
Αρραβωνιαστήκαμε.
Μου έκανε πρόταση χθες βράδυ.
Γιατί το κάνεις τόσο γαμημένα επώδυνο χωρίς κανέναν γαμημένο λόγο;
Θέλω να τον παρατήσεις.
Τι;
Για την ακρίβεια, επιμένω.
Σε διατάζω, ως μητέρα σου, αν με αγαπάς έστω και λίγο...
Μαμά, σταμάτα.
Δεν μπορείς να ξεσπάς πάνω μου τα δικά σου ενώ δεν φταίω.
Ενώ δεν φταίει ο Σαντίπ.
Προσέλαβα ιδιωτικό ντετέκτιβ.
-Τι; -Ξέρεις ότι υπήρχε σφραγισμένη υπόθεση
απ' όταν ήταν 13 χρόνων;
Δεν μπορείς να το κάνεις αυτό.
Τι κρύβει;
Θεέ μου! Δεν κρύβει τίποτα.
Έσπασε το παράθυρο του αμαξιού κάποιου ενώ τσακώνονταν για κάποια.
Ήταν νέος κι ανόητος.
Οι γονείς του τη σφράγισαν.
Μου τα είπε όλα. Ικανοποιήθηκες;
Άρα είναι οξύθυμος;
Υπερβάλλεις.
Γιατί τον έδιωξαν απ' το πρώτο πανεπιστήμιο;
Δεν τον έδιωξαν, τα παράτησε.
Ήθελε να ξεκινήσει νέα επιχείρηση.
Ο ντετέκτιβ μίλησε με τουλάχιστον πέντε απ' τις έξι πρώην του.
Καμία δεν είχε κάτι καλό να πει, δεν ήθελαν καν να μιλήσουν γι' αυτόν.
Ακούγεσαι σαν τρελή.
Τρελή;
Γαμώτο, συγγνώμη, μαμά. Δεν το εννοούσα έτσι.
Οι φίλες σου τι λένε γι' αυτόν;
Τι λέει η Σόνια κι η Κέλι;
Τον λατρεύουν.
Τι λένε που σου πληρώνει το ενοίκιο και που παράτησες τη δουλειά σου;
Δεν τους το είπες.
Τι σημασία έχει;
Θα παντρευτούμε.
Έχει σημασία γιατί όλο τον δικαιολογείς, δικαιολογείς τον εαυτό σου.
Σου ζητώ να με υπακούσεις, να με πιστέψεις.
Σου λέω να πέσεις κάτω.
Μαμά, χρειάζεσαι βοήθεια.
Προσπαθώ να σου σώσω τη ζωή, Παλού!
Τι;
Μαμά;
Μη σταματάς μετά από κάτι τέτοιο.
Νιώθω...
Μαμά; Ακούς;
Είσαι εκεί;
Μαμά, είσαι εκεί;
Μ' ακούς;
Μαμά, είσαι εκεί;
Θυμάσαι το σημάδι στο μέτωπό μου;
Ναι.
Αυτός μου το έκανε.
Εκείνος ο άντρας, το αγόρι μου.
Είπες ότι είναι από τροχαίο που συνέβη πριν γεννηθώ.
Όχι, μου κοπάνησε το κεφάλι πάνω σε τσιμεντένια μπάρα.
Ευχαριστώ. Ορίστε.
Εργαζόμουν ως δασκάλα στο Δελχί.
Ήμουν χαρούμενη και, για πρώτη φορά μετά από καιρό, ήλπιζα για το μέλλον.
Νόμιζα ότι τον είχα ξεφορτωθεί.
Με τον μπαμπά σου ήμασταν δύο χρόνια παντρεμένοι.
Όταν εκείνος έμαθε ότι είχα προχωρήσει,
άρχισε να μου τηλεφωνεί, να με ακολουθεί.
Φρόντιζε να καταλαβαίνω ότι ήταν εκεί.
Έβλεπα παντού το αυτοκίνητό του.
Όποτε έφευγα απ' τη δουλειά, με περίμενε.
Ήλπιζα ότι θα προχωρούσε.
Δεν είπα στον πατέρα σου πόσο άσχημα ήταν τα πράγματα.
Άρχισα να κόβω δρόμο, να κάνω παρακάμψεις, παρεκκλίσεις,
οτιδήποτε μπορούσα να κάνω για να του ξεφύγω.
Αλλά εκείνος δεν τα παρατούσε.
Όταν συνέβη, ήμουν οκτώ μηνών έγκυος σ' εσένα.
Με ακολούθησε με το αμάξι στη γέφυρα Γιαμούνα.
Αγάπη μου.
Όχι. Μη με πλησιάζεις.
Σ' το ζητάω ευγενικά. Έλα μαζί μου. Έλα. Μην αντιστέκεσαι.
Φύγε, Ρακές. Άφησέ με. Άσε με.
Εκείνη τη στιγμή κατάλαβα ότι θα με σκότωνε.
Επίσης, ήξερα ότι θα σκότωνε κι εσένα.
Δεν ξέρω πώς το έκανα. Υπερίσχυσα και τον πέταξα απ' τη γέφυρα.
Το νερό ήταν βρόμικο, κι εκείνος δεν ήξερε κολύμπι.
Μετά το έβαλα στα πόδια.
Ευτυχώς, σταμάτησε ένας οδηγός ρίκσο και με πήγε στο πλησιέστερο νοσοκομείο.
Δεν ήξερα καν ότι γεννούσα.
Ήσουν ένα μωρό θαύμα.
Ήσουν πρόωρο, αλλά υγιές.
Η αστυνομία δεν κατηγόρησε κανέναν για τον θάνατό του.
Μαμά, μιλάς... Μιλάς σοβαρά;
Δεν τα επινόησες αυτά;
Γιατί να τα επινοήσω;
Σκότωσες κάποιον;
Ναι.
Και δεν το έμαθε η αστυνομία;
Ούτε καν με υποψιάστηκαν.
Είχε πολλούς εχθρούς, είχε χρέη.
Εκείνο το βράδυ, όταν πέθανε, εγώ γεννούσα εσένα στο νοσοκομείο.
Κι ο μπαμπάς...
Ο μπαμπάς τα ξέρει όλα.
Δεν μου είπες ποτέ...
Πώς να σου το έλεγα; Δεν ήθελα καν να μιλήσω γι' αυτό.
Δεν ήθελα καν να το ξανασκεφτώ.
Ο μόνος λόγος που σ' το λέω τώρα είναι γιατί πρέπει,
γιατί αλλιώς δεν θα με άκουγες.
Τι; Τι εννοείς;
Έχεις προσέξει ότι ο Σαντίπ έχει γενέθλια εννιά μήνες
-μετά από σένα; -Ούσα.
Δεν καταλαβαίνω. Τι σχέση έχει αυτό;
Γύρισε, Παλού.
-Ξαναγεννήθηκε ως Σαντίπ. -Φέρ' το εδώ. Φέρ' το...
Φέρ' το...
Ούσα, σε παρακαλώ.
-Σε παρακαλώ. -Γελάς;
Μην το κάνεις αυτό.
Επειδή, είμαι... Πάει να σπάσει το κεφάλι μου.
Όχι, αυτό... Αυτό είναι...
Αυτό είναι φρικτό.
Καταλαβαίνεις τι σου είπα;
Ο Σαντίπ μού είπε πως ό,τι κάνει είναι για το καλό σου.
Αυτό ακριβώς μου είπε εκείνος αφότου με χτύπησε.
Μου το έλεγε καθώς με χτυπούσε, Παλού.
Μαμά, δεν... Δεν ξέρω τι να πω.
Έχεις πάει σε γιατρό;
Δεν έχω τίποτα.
Ακούγεσαι σαν να πιστεύεις όσα λες.
Σε παρακαλώ, μαμά. Πήγαινε σε γιατρό. Εντάξει;
Και δεν θέλω... Δεν θέλω να σε χάσω.
Θα κάνω ό,τι διάολο θες,
αρκεί να αφήσεις τον Σαντίπ πριν να 'ναι πολύ αργά.
Όχι, μαμά. Όχι.
Όχι; Δεν θες να με χάσεις, αλλά τι θα κάνω αν σε χάσω εγώ;
Είσαι η ζωή μου.
Θέλω να πάρεις μια βαθιά εισπνοή, εντάξει;
Όλα θα πάνε καλά.
Ξέρω ότι έχεις περάσει καταστάσεις που δεν μπορώ καν να φανταστώ,
αλλά άκου με, μόνο άκου με.
Ο Σαντίπ είναι όλα όσα θέλω.
Με ρώτησες αν τον αγαπάω...
Τον αγαπάω.
Αγαπιόμαστε.
Με κάνει ευτυχισμένη.
Μ' ακούς, μαμά;
Είμαι μαζί του αυτήν τη στιγμή.
Θα του μιλήσεις;
Παλού...
Μίλα του λίγο, εντάξει;
Δεν πήρε καλά τον αρραβώνα.
Γεια σας.
Ξέρω ότι η Πάλαβι κι εγώ κάνουμε μεγάλο βήμα
και ξέρω πόσο δεμένες είστε.
Το τελευταίο που θέλω είναι να χαλάσω τα πράγματα.
Οπότε...
Δεν το έχω πει ακόμα στην Πάλαβι,
αλλά δεν θα ένιωθα άνετα να παντρευτούμε
μέχρι να μας δώσετε την ευχή σας.
Μήπως...
Μήπως βοηθάει αυτό;
Ναι.
Θα ήθελα πολύ να γνωριστούμε δια ζώσης.
Έχω ξενώνα που μπορείτε να χρησιμοποιήσετε όποτε θέλετε, μαζί με τον σύζυγό σας.
Αγαπώ την κόρη σας και δεν θα πάω πουθενά.
Εντάξει.
Γεια σου, Σαντίπ.
Είσαι καλά;
Χίλια συγγνώμη.
Συγγνώμη. Απλώς...
Σ' ευχαριστώ.
Σκέφτομαι συνέχεια όλα αυτά τα χρόνια
ότι έπρεπε να σου σταθώ τότε που σε ακολουθούσε.
Δεν έπρεπε να αφήσω τα πράγματα να φτάσουν εκεί που έφτασαν.
Ήταν δικό μου λάθος.
Οπότε, καταλαβαίνω...
πως, ό,τι κι αν λέω, δεν έχεις λόγο να με πιστέψεις.
Το δέχομαι αυτό.
Αγάπη μου, δεν σκέφτομαι έτσι.
Σου έχει δώσει η Πάλαβι αφορμή να μην την εμπιστεύεσαι;
Όχι.
Μεγάλωσες μια υπέροχη κόρη.
Θεέ μου, γιατί... Βρήκε ένα καταπληκτικό αγόρι.
Εσύ την έσωσες.
Έσωσες τον εαυτό σου, εμάς.
Χάρη σ' αυτό, είσαι ασφαλής.
Τώρα. Και για πάντα.
Μα δεν θέλω να νιώθω άλλο έτσι. Να...
Το ξέρω, αγάπη μου.
Δεν χρειάζεται πια να κοιτάς πίσω σου με φόβο.
Θέλω μόνο...
Σε λίγες ώρες είναι τα γενέθλια της Παλού.
Σωστά.
Θα...
Θα την πάρουμε το βράδυ μόλις ξυπνήσει.
Θα έρθω να σε πάρω στις 4:00 ακριβώς.
Η δρ Μέτα είναι η καλύτερη.
-Θα 'μαι έτοιμη. -Εντάξει.
Μπορείς να το πετάξεις;
Τι;
Είσαι σίγουρη;
Όπως είπες.
Είμαι ασφαλής πια.
Πρέπει να προχωρήσω.
Είσαι ασφαλής.
Εντάξει.
Σ' αγαπώ.
ΤΑΣΕΙΣ
Η ΠΑΛΑΒΙ ΚΑΤΡΙ ΑΡΡΑΒΩΝΙΑΣΤΗΚΕ ΤΟΝ ΣΑΝΤΙΠ ΠΑΤΕΛ
ΑΛΜΠΟΥΜ ΦΩΤΟΓΡΑΦΙΩΝ
Ήθελε να μου δώσει κοσμήματα.
Παλού. Δόξα τω Θεώ. Άκου.
Σου άρεσαν τα σκουλαρίκια που της πήρα;
Είδα ότι έκανες λάικ στη φωτογραφία.
Θα σου άρεσαν τα σκουλαρίκια.
Μα φυσικά και σ' αρέσουν, είναι ακριβώς του γούστου σου, σωστά;
Θυμάμαι ότι τα δικά σου δεν τα έβγαζες ποτέ.
Είχες συνεχώς πάνω τα μαλλιά για να τα βλέπουν όλοι.
Για να μου δείχνεις πόσο σ' αρέσουν.
Πόσο εκτιμούσες το δώρο μου.
Τι θέλεις;
Σου είπα.
Θέλω να σε δω... δια ζώσης.
Θα γίνουμε οικογένεια.
Είναι υπέροχο.
Με την Πάλαβι μοιάζετε πολύ, έχει το πνεύμα σου.
Αυτό μ' έκανε να της μιλήσω σε εκείνη την καφετέρια.
Είδα το πρόσωπό της και δεν μπορούσα να αντισταθώ,
ενώ δεν ήξερα καν γιατί.
Μα, φυσικά, όταν άκουσα τη φωνή σου,
όλα έβγαλαν νόημα.
Τότε θυμήθηκα...
τα πάντα.
Μην της κάνεις κακό.
Όχι. Το ορκίζομαι.
Θα φροντίζω την Πάλαβι.
"Μέχρι να μας χωρίσει ο θάνατος",
όπως λένε.
Δώσ' της το τηλέφωνο.
Θα το κάνω.
Κάποια στιγμή.
Τώρα αρχίζει η διασκέδαση, Ούσα.
Ούσα! Είσαι έτοιμη;
Ούσα. Έχει γεμάτο πρόγραμμα...
Σήκωσε το τηλέφωνο, Παλού.
Σήκωσε το παλιοτηλέφωνο. Έλα, Πάλαβι.
Γεια σας, εδώ Πάλαβι. Ξέρετε τι να κάνετε.
Πάλαβι, δεν ξέρω πότε θα το ακούσεις, αλλά πάρε με, σε παρακαλώ. Είναι επείγον.
Εδώ Ούσα. Παρακαλώ, αφήστε μήνυμα.
Ούσα, αν μ' ακούς, σε παρακαλώ, πάρε με.
Μπορείτε να πάτε πιο γρήγορα;
Εδώ Ούσα. Παρακαλώ, αφήστε μήνυμα.
Ούσα, άκου, σε παρακαλώ.
Σκέψου τι κάνεις.
Ανησυχώ για σένα.
Σε παρακαλώ, στείλε μου ένα μήνυμα, κάτι.
Όπως και να 'χει, αγάπη μου, σ' αγαπώ.
Παλού;
Πάλαβι;
Είσαι εδώ; Πάλαβι;
Αγάπη μου.
Πού είναι;
Ήρθες.
Άλλαξες.
Κι οι δύο αλλάξαμε.
Ρακές, αυτό αφορά εμάς τους δύο.
Άσε ήσυχη την Πάλαβι.
Δεν πάει έτσι αυτό.
Δεν θα αποφασίσεις εσύ το τέλος.
Όχι αυτήν τη φορά.
Τι θέλεις;
Το μόνο που ήθελα πάντα, Ούσα.
Εσένα.
Για πάντα.
Γιατί δεν τα παρατάς;
Διότι είσαι δική μου.
Δεν το καταλαβαίνεις;
Πού είναι η Πάλαβι;
Συμμορφώσου, και θα σ' τη φέρω.
Θα δειπνήσουμε μαζί και θα δείξεις στην Πάλαβι
ότι είμαι ο σύζυγος που πάντα ήθελες για εκείνη.
Εντάξει.
Δείπνο.
Τέλεια.
Είδες πόσο εύκολο ήταν;
Ξέρεις πως ό,τι κάνω είναι για το καλό σου.
Πες το.
Ό,τι έχεις κάνει είναι για το καλό μου.
Και τώρα η Πάλαβι θα 'ναι επιτέλους ευτυχισμένη,
ξέροντας ότι είναι η κόρη που πάντα ήθελες.
Είναι η κόρη που πάντα ήθελα.
Όχι μέχρι να παντρευτεί. Σωστά, Ούσα;
Θα της δώσεις την ευχή σου;
Ναι, θα της τη δώσω.
Θα της τη δώσεις;
Σε ξέρω, Ούσα.
Θυμάσαι;
Λες ψέματα. Μη μου λες ψέματα.
Δεν θες να μείνει ζωντανή η κόρη σου;
Ποιον θα πάρεις;
Όλοι σε θεωρούν τρελή.
Ο Κρίσναν θα με πιστέψει.
Ο αξιοθρήνητος σύζυγος;
Ξέρεις ότι δεν σε πιστεύει, γιατί δεν τον αγαπάς και το ξέρει.
Κάνεις λάθος.
Έμαθες στην Πάλαβι να συμβιβάζεται όταν τον παντρεύτηκες.
Ήθελες να παντρευτεί έναν καλό άνδρα, ανεξαρτήτως αγάπης.
Θα ήταν πολύ πιο δύσκολο, αν περίμενε την πραγματική αγάπη.
Δεν μπορώ να προσποιηθώ.
Δεν θέλω να σκοτώσω την Πάλαβι.
Θα έρθω μαζί σου.
Και θα της πω ότι έχει την ευχή μου για να σε παντρευτεί.
Ωραία.
Κράτα το... αν νομίζεις ότι θα βοηθήσει.
Ξέρεις, ποτέ δεν πίστεψα αυτές τις ανόητες δεισιδαιμονίες.
Την πάτησα, έτσι;
Μετά από σένα.
Αν υποπτευθώ ότι πας να τη μεταπείσεις,
αν υποπτευθώ την παραμικρή απείθεια,
θα τη σκοτώσω αμέσως.
Κατάλαβες;
Πάμε;
Γεια.
Μαμά!
Παλού.
Είσαι εδώ.
Εσύ είσαι εδώ.
Τι κάνεις εδώ;
Το ήξερες;
Χαρούμενα γενέθλια.
Ευχαριστώ.
Απίστευτο...
Για την ακρίβεια, ο Σαντίπ αγόρασε το εισιτήριο.
Μάλιστα.
Χαίρομαι πολύ που σε βλέπω.
Να πάρω τα πράγματά σου.
Πέρασε.
Μαγειρεύει ο Σαντίπ απόψε.
Το αγαπημένο σου, μιρτς κι σάμπζι.
Εσύ τα οργάνωσες όλα, έτσι;
Ασφαλώς. Ήθελε να νιώσω ευπρόσδεκτη.
Είδες; Ήξερα ότι μόλις γνωριστείτε, όλα θα ήταν καλά.
Και κοιτάζω, κι εκεί στέκεται ο Ντάνι,
-μες στις φακές. -Ναι.
-Και στις ρυζογκοφρέτες. -Θεέ μου.
Και γυρνάει και με κοιτάζει, κι έχουν καεί τα μισά του φρύδια.
Καταστροφή. Καθαρίζαμε το βραστό απ' το ταβάνι όλη νύχτα.
Ποτέ μην εμπιστεύεσαι λευκό
-με χύτρα ταχύτητας. -Ναι.
Όχι.
Καθίστε, σας παρακαλώ.
-Είστε καλεσμένη μας. -Ευχαριστώ.
Ναι, χαλάρωσε, μαμά.
Είχες μεγάλη πτήση.
Ξέρεις, έλεγα στη μαμά σου
ότι μπορεί να μείνει μαζί μας όσο θέλει.
Τι λες;
Ναι, φυσικά.
Θες να μιλήσετε;
Μίλησέ της. Εδώ είμαι εγώ.
Μαμά, που λες...
Δεν είχα την ευκαιρία να σου πω...
Δεν πειράζει.
Θα μείνω με τον Σαντίπ, ξέρω ότι είναι πριν απ' τον γάμο...
Χαίρομαι για σένα.
Χαίρεσαι για μένα;
Ασφαλώς, αγάπη μου.
Μα... Εσύ... Έλεγες...
Όχι. Έκανα λάθος τότε.
Ποια είσαι εσύ και τι έκανες στη μητέρα μου;
Πρέπει να κάνεις ό,τι θέλεις να κάνεις.
Τελειώσατε; Θέλετε κι άλλο προτού τα μαζέψω;
Ναι, ήταν πολύ νόστιμο.
-Το φαγητό ήταν πολύ νόστιμο. -Ευχαριστώ.
Ήταν δική σου συνταγή, μαμά.
Έξτρα πικάντικο. Το κατάλαβες;
Αγοράσαμε κι άλλο τσίλι γιατί μας τελείωσε, έτσι, Σαντίπ;
Ναι. Ήταν ακριβώς όπως το έφτιαχνα εγώ, έτσι, Σαντίπ;
Ναι. Δηλαδή, σίγουρα το δικό σας είναι πολύ καλύτερο.
Για στάσου. Μαμά, γιατί ήρθες μόνη;
Δεν σου είπε ο Σαντίπ;
Τι να μου πει;
Δεν ήθελα να χαλάσω την έκπληξη.
Ναι. Δεν πειράζει.
Ο μπαμπάς είχε δουλειά και μου είπε "Όχι, πήγαινε μόνη".
Αλήθεια; Μαμά, δεν σ' αρέσει να πετάς μόνη.
-Είσαι καλά; -Ναι.
Αδεξιότητα.
Πολύ γλυκό, όμως. Ο Σαντίπ αγόρασε εισιτήριο για τον μπαμπά.
Πολύ ευγενικό εκ μέρους σου.
Ναι. Φυσικά.
Κρίμα που δεν μπόρεσε να έρθει.
Πολύ καλός άνθρωπος.
Δεν ήθελε να δεχτεί ελεημοσύνη.
Μπορεί να μην είμαστε πλούσιοι, αλλά ο μπαμπάς μπορεί να πάρει εισιτήριο.
-Δεν είναι αυτός ο λόγος. -Είναι, Παλού.
Αφού τον ξέρεις, δεν πειράζει.
Κι εγώ δεν θα μείνω πάρα πολύ.
Τι; Γιατί;
Θα είστε απασχολημένοι. Αφού θα μείνετε μαζί.
Δεν θέλω να 'μαι εμπόδιο.
Να πάρει. Μαμά, είσαι θυμωμένη μαζί μου, έτσι;
Ασφαλώς και είσαι.
Όχι, Παλού.
Γιατί το λες συνέχεια αυτό;
Επειδή νόμιζα... Μάλλον περίμενα να τσακωθούμε.
Παλού, όχι.
Λυπάμαι πολύ, γιατί σε πίεζα να παντρευτείς και...
Και σ' έκανα να νιώθεις αποτυχημένη.
Δεν θα ήσουν ποτέ αποτυχημένη για μένα.
Πιστεύω σ' εσένα, Παλού.
Σε παρακαλώ, πίστεψε στον εαυτό σου.
Πρέπει να 'στε εξουθενωμένη.
Όχι; Πηγαίνετε να ξαπλώσετε.
Ναι.
Ναι, θα τα πούμε αύριο.
Πρέπει να ξεκουραστείς.
Ναι. Εντάξει.
Πού είναι ο ξενώνας;
-Θα σου δείξω. -Πάνω, δεξιά.
-Θα της δείξω. -Όχι.
Θα πλύνουμε τα πιάτα. Θα σας αφήσουμε λίγο μόνη.
Καλά, ας πλύνουμε πρώτα τα πιάτα και μετά...
-Ναι. -Όχι, άσε να...
Όχι, εντάξει; Θέλετε να πάμε πάνω; Πάμε επάνω.
-Γιατί να πάμε; -Δεν πειράζει. Πάμε.
Θέλετε να πάτε πάνω; Εντάξει. Πάμε.
Θα ανεβάσω τη βαλίτσα σας.
Τι στον διάολο συμβαίνει;
Γιατί φέρεσαι τόσο περίεργα;
Εντάξει, δεν είναι τίποτα. Πάμε πάνω. Θα ανεβάσω τη βαλίτσα. Πάμε πάνω.
Μαμά, πού τα βρήκες αυτά;
Μου τα χάρισε κάποιος στο πανεπιστήμιο.
-Εντάξει. Κατάλαβα τι συμβαίνει εδώ. -Είναι τα ίδια.
Είναι τα ίδια.
Εντάξει. Ούσα, άκουσέ με.
Καταλαβαίνω τι συμβαίνει.
Ξέρεις.
-Ξέρεις τον λόγο. -Χρειάζεσαι βοήθεια.
Ούσα, η Πάλαβι μου το είπε.
Άσε μας να σε βοηθήσουμε, ναι;
Για το καλό σου.
-Πάντα για το καλό μου, έτσι, αγάπη μου; -Βούλωσέ το!
Γνωρίζεις τη μαμά μου;
Γνωρίζεις τη μαμά μου, Σαντίπ;
Πέσε κάτω.
Μαμά!
Χτύπησες.
Καλώς.
Όχι!
Άφησέ την.
Άφησέ την!
Εσύ φταις. Σε προειδοποίησα.
Σε παρακαλώ.
Αγάπη μου, κοίτα προς το μέρος μου.
Είμαι εδώ, μαζί σου.
Κοίταξέ με.
Μόνο εμένα, αγάπη μου.
Τα μάτια μου!
Παλού. Εντάξει. Όλα καλά.
Γαμημένη σκύλα!
Δεν θα φύγεις.
Πάντα θα σε βρίσκω.
Δεν θα ξαναφύγω.
Αγάπη μου.
Μαμά.
Μαμά. Μαμά, μείνε μαζί μου.
Μαμά;
Μαμά; Μαμά!
-Μαμά. Μαμά, εγώ είμαι εδώ. -Παλού.
Μαμά.
Μαμά;
Μείνε μαζί μου, μαμά.
Αγάπη μου.
Είσαι δική μου. Δεν το καταλαβαίνεις;
Αγάπη μου.
Είσαι δική μου.
Πίστεψε στον εαυτό σου.
Συγγνώμη που σας ξύπνησα.
Όχι, δεν πειράζει.
Πήρε ο σύζυγός σας.
Είναι στο αεροδρόμιο.
Όπου να 'ναι φτάνει.
Ευχαριστώ.
Η Πάλαβι θα χαρεί πολύ να τον δει.
Η Πάλαβι.
Η πρώτη στροφή ενός τραγουδιού;
Πολύ καλό.
Μιλάς Χίντι;
Λίγο.
Γεια σου.
Θα σας αφήσω να ξεκουραστείτε.
Ευχαριστώ.
Παλού.
Γεια.
Είσαι καλά;
Εγώ φταίω για όλα αυτά.
Όχι.
Ναι. Απλώς δεν...
Δεν σε άκουσα, ενώ έπρεπε.
Και δεν σε πίστεψα, ενώ έπρεπε.
Παλού, δεν φταις εσύ.
Τελείωσε.
Μα δεν τελείωσε, έτσι;
Κι αν ξυπνήσει και σε κυνηγήσει πάλι, ή εμένα, ή...
Αν πεθάνει και...
Και;
Κι αν πεθάνει;
Κι αν ξαναγυρίσει;
Έλα εδώ.
Έλα.
Είσαι καλά;
Εντάξει;
Λοιπόν, ας πούμε ότι συνεχίζει να ξαναγυρνά.
Εσύ τι θα έλεγες στην κόρη σου;
Δεν ξέρω.
Τέτοιοι άντρες θα υπάρχουν πάντα.
Θα διδάξεις την κόρη σου, κι εκείνη θα διδάξει την κόρη της,
ότι δεν φταίει εκείνη για τίποτα.
Και θα τον αντιμετωπίσετε μαζί.
Όπως κάναμε εμείς.
Ξέρεις ότι μιλάει Χίντι;
Πού το ξέρεις;
Μητέρα σου είμαι.
-Πονάω όταν γελάω. -Όχι.
Σ' αγαπώ πολύ.
Κι εγώ σ' αγαπώ, μαμά.
Επείγον περιστατικό, δωμάτιο 305. Επείγον περιστατικό, δωμάτιο 305.
Υποτιτλισμός: Νότα Μουζάκη
Επιμέλεια Ειρήνη Παπαδάκη